Dr Erich Hermann kommt am 5. Februar 1911 em Stuegerter Stadtdoil Feierbach uf d Welt. Sei Vadder isch dr Kaufmôô Karl Hermann (1890  bis 1967) ond sei Muadr d Berta Hermann geborene Berger (1890 bis 1967). Scho em Altr vo siiba Johr fangt der Bua ôô, andre Leit ond d Stemma vo vorschiidene Viicher nôchzmachet. Wia der Kerle grad amôl 14 Johr alt ischt, vrliirt'r sein Vadder. Nôch dr Schualzeit dät'r am liabschda an kinschtlerischa Beruaf ergreifa, abr mit sellem Plôô ischt sei Muadr ibrhaupt et eivrstanda. Dui will, dass ihr Soh ebbes Reachts lernt. Drom fangt dr Erich beim Bosch en Feierbach a Lehr zom Werkzeigmacher ôô. Schbätr  wechslet'r zom Porsche nôch Zuffahausa.